 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ ኣብ 16 ሃገራት ተዓጊቶም ዝጸንሑ ኤርትራውያን ናብ ዝነብሩለን ሃገራት ተመሊሶም 11 ሰነ 2020 ምንጪ ስእሊ, yemane Gmeskel ድሕሪ ምቁራጽ በረራታት ኣብ 16 ሃገራት ተዓጊቶም ዝጸንሑ 259 ኤርትራውያን ብቀዳም ናብ ዝነብሩለን ሃገራት ከምዝተመለሱ ሚኒሰተር ዜና ኣቶ የማነ ገብረመስቀል ብትዊተር ሓቢሩ ሚኒስተር የማነ ገብረመስቀል እቶም 259 ኤርትራውያን ብፍሉይ በረራ ናብ ዝነብሩለን ሃገራት ከምዝተመለሱ ብምሕባር እቲ ስራሕ ብምውህሃድ ሚኒሰትሪ ጉዳያት ወጻኢ ምስ ኣካላት መንግስትን ኤምባሲታትን ከምዝተኻየደ ሓቢሩ ኤርትራ ኣብ 21 መጋቢት ናብ መጀመርታ ብኮሮናቫይረስ ዝተታሕዘ ሰብ ምስ ረኸበትያ 25 መጋቢት ካብን ናብን እታ ሃገር ዝግበር በረራታት ደው ኣቢላቶ እቲ ምቁራጽ በረራታት ኣብ ሰዓታት ናይ ምሸት ብዝተወሃበ ውሳኔ ካብ ፍርቂ ለይቲ ዝግበር በረራታት ከምዘይህሉ ዝሕበር ብምንባሩ ኣብ ትራንዚት ዝንበሩ ገያሾውን ናብ ዝመጽእሉ ዓዲ ክምለሱ ዘገድድ እዩ ነይሩ ኤርትራ ኩነታት ለበዳ ኮሮናቫይረስን ስቕታ ሰብመዚ ጥዕናን ስክፍታታት ይፈጥር ኣብ ኡጋንዳ ክሳብ ሕጂ 11 ኤርትራውያን ብኮሮናቫይረስ ተለኺፎም ምህላዎም ተገሊጹ ኮሮናቫይረስ ሕጽረት ማይ ኣብ ከተማ ኣስመራ ብሰንኪ እቲ ምቁራጸር በረራታት ብዙሓት ኤርትራውያን ንሓጺር ይኹን ንነዊሕ እዋን ኢሎም ኣብ መገሻ ዝነበሩ ንልዕሊ ክልተ ወርሒ ናብ ዓዶም ክምለሱ ኣይክኣሉን ጸኒሖም እታ ካብ ሚያዝያ ክልተ ኣብ ምሉእ ዕጽዋ እትርከብ ኤርትራ ክሳብ ሕጂ 41 ብኮሮናቫይረስ ዝተለኸፉ ሰባት ከምዝረኸበት ክትሕብር ኣንከላ ካብዚኦም እቶም 39 ምሉእ ንምሉእ ሓውዮም ነናብ ቤቶም ክፋነዉ እንለዉ እቶም ድሒሮም ዝተረኸቡ ክልተ ሰባት ኣብ ኣስመራ ሓሓሊፍካ ኣብ ዝተገበረ መርመራ ዝተረኸቡ እዮም ኣብ ዝሓለፈ ሰሙን ዝወጽኣ መግለጺ ላዕለዋይ ሓይሊ ዕማም ምክልኻል ሕማም ኮሮናቫይረስ ኤርትራ ነቲ ለበዳ ናይ ምምካት ቃልሲ ኣብ ፈለማ መድረኽ ከም ዘሎ ብምሕባር እቲ ዝተኻየደ መርመራታት ኣብ ኣስመራ ጥራይ ምንባሩን ኣብ ዝመጽእ ሰሙናት ኣብ ከባቢ ዶባት ዝርከባ ከተማታትውን ክካየድ ምዃኑ ሓቢሩ ነይሩ ኤርትራ ክሳብ ሕጂ ክንደይ መርመራታት ኮሮናቫይረስ ከምዘካየደት ብንጹር ዝተዋህበ ሓበሬታ የለን ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ ኣብ ቀረባ ግዜ መድሃኒት ይርከብዶ ይኸውን? 